**ELŐTERJESZTÉS**

**A KÉPVISELŐ-TESTÜLET**

**2019. december 17-i rendes ülésére**

**Előterjesztés**

**Érdekeltségnövelő pályázattal kapcsolatos beszerzés kérdéséről**

A napirendet tárgyaló ülés dátuma: 2019.12.17.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Nincs

**4. Tényállás bemutatása:**

Telki község Önkormányzat képviselő-testülete 129/2019. (VIII.26.) számú önkormányzati határozatával döntött arról, hogy 2019. évi „Közművelődési érdekeltségnövelő támogatás” című pályázati felhívásra, a fenntartásában lévő Kodolányi János Közösségi Ház és Könyvtár technikai eszközállományának bővítésére támogatási kérelmet nyújt be. A pályázat megvalósításának költsége 6.891.000.- Ft+Áfa, az igényelt támogatási összeg 5.991.000.- Ft+Áfa , a képviselő-testület a pályázati önrész céljára Telki község Önkormányzatának 2019. évi költségvetéséről szóló 2/2019.(I.30.) Ör. számú rendelete tartalék keret terhére 900.000,- forintot biztosít.

A pályázati eljárásban Telki község Önkormányzat 501.000 Ft összegű támogatást nyert el, ezen támogatási összeghez az önkormányzatnak 900.000.- Ft összegű támogatást is biztosítania kell a csökkentett program megvalósítása esetén is. Mivel az elnyert támogatás még az önkormányzati önrésszel együtt sem fedezi a teljes beszerzési költséget, a képviselő-testületnek döntést kell arról hozni, hogy egy csökkentett műszaki tartalmat valósít meg, vagy biztosítja a teljes beruházáshoz szükséges fedezetet.

Az eredeti beszerzés költsége: bruttó 8.751.570.- Ft lenne.

A támogatói okirat alapján a támogatási összeggel 2020.december 31-ig kell elszámolnia az önkormányzatnak.

A teljes program megvalósítása esetén az eredtileg vállalt 900.000.- Ft önrészen felül 7.350.570.- Ft összegű többlet forrást kell biztosítani.

Az eredeti vagy csökkentett mértékű többlet forrás biztosítása esetén viszont az kell mérlegelni, hogy a csökkentett műszaki tartalom megállja-e önállóan a helyét az elérni kíván cél szempontjából

Az árajánlati alapján a színpad beszerzésére teszünk javaslatot, melynek teljes költsége bruttó 3.138.000 Ft, mely mivel mobil szerkezet így a Nagyterem és a teraszon is használható lenne.

Mivel ennek költsége is meghaladja a pályázati támogatás, illetve a minimálisan biztosítandó önrész mértékét, így kérjük a képviselő-testületet, hogy ehhez a csökkentett tartalmú a beszerzéshez szükséges 1.737.000.- Ft forrást biztosítani szíveskedjen.

Természetesen hosszú távon a teljes eszköz beszerzés szükséges, így kérjük, hogy a 2020.évi költségvetés tervezésekor vagy legalább az önkormányzat gazdálkodása függvényében a tartalékkeret tervezésekor vegyék figyelembe az esetleges további beszerzést.

Telki, 2019. november 29.

Deltai Károly

polgármester

**1.**

**Határozati javaslat**

**Telki község Önkormányzat**

**Képviselő-testülete**

**/2019. (XII. ) Öh. számú**

**Határozata**

**Érdekeltségnövelő pályázattal kapcsolatos beszerzés kérdéséről**

Telki község Önkormányzat képviselő-testülete úgy határoz, hogy a Kodolányi János Közösségi Ház és könyvtár technikai eszközállományának bővítését célzó az érdekeltségnövelő pályázat keretében támogatásban részesített fejlesztés keretében a pályázati támogatással biztosított 501.000.- Ft összegű pályázati támogatás, a pályázat keretében minimálisan biztosítandó 900.000.- Ft összegű önrészt további 1.737.000.- Ft-tal kiegészítve egy csökkentett műszaki tartalommal valósítja meg.

Felelős: Jegyző

Határidő: azonnal

**2.**

**Határozati javaslat**

**Telki község Önkormányzat**

**Képviselő-testülete**

**/2019. (XII. ) Öh. számú**

**Határozata**

**Érdekeltségnövelő pályázattal kapcsolatos beszerzés kérdéséről**

Telki község Önkormányzat képviselő-testülete úgy határoz, hogy a Kodolányi János Közösségi Ház és könyvtár technikai eszközállományának bővítését célzó az érdekeltségnövelő pályázat keretében támogatásban részesített fejlesztés keretében a pályázati támogatással biztosított 501.000.- Ft összegű önrészt pályázati támogatást a pályázat keretében minimálisan biztosítandó 900.000.- Ft összegű önrészen felül további 7.350.570.- Ft önrésszel egészíti ki. Az önrész fedezete a 2019.évi / 2020.évi költségvetés termére biztosítja.

Felelős: Jegyző

Határidő: azonnal